पार्टी सूत्रों के मुताबिक उम्मीदवारों के चयन का तरीका बदलने का आइडिया छत्तीसगढ़ से आया है। छत्तीसगढ़ कांग्रेस ने इसी तर्ज पर उम्मीदवार ढूंढ़ने की शुरुआत की है। अब टिकट के दावेदारों को दिल्ली पहुंचकर 24 अकबर रोड स्थित कांग्रेस मुख्यालय या बड़े-बड़े नेताओं का चक्कर लगाना नहीं पड़ेगा बल्कि पार्टी के ही बड़े नेता उनके इलाके में पहुंचकर उनके बारे में फीडबैक लेंगे। छत्तीसगढ़ में स्क्रीनिंग कमेटी अब सघन तौर पर सर्वे करा रहा है ताकि उपयुक्त और जिताऊ उम्मीदवारों का चयन कर सकें। सूत्रों के मुताबिक कांग्रेस के प्रभारी महासचिव भी इस काम में लगी टीम को मदद कर रहे हैं।